Un senator PNL vrea ca minorii să poată intra în cluburi și discoteci doar îmreună cu părinții

Senatorul PNL, Sebastian Grapă, propune într-o inițiativă legislativă ca minorii să nu aibă dreptul de a merge în cluburi sau discoteci dacă nu sunt însoțiți de părinți sau un tutore. Potrivit acestuia, aprobarea unei astfel de inițiative va interzice tinerilor minori să consume alcool sau tutun, reprezentanții localurilor fiind obligați să îi legitimeze pe minori. Dacă nu fac acest lucru, riscă o amendă între 500 și 5.000 de lei.

„Proiectul meu de lege, care este pe site ul senatului prevede ca minorii, cei care au sub 18 ani să poată să intre în locurile în care se servește alcool, în cere care au baruri, discoteci,să poată avea accesul doar însoțiți de un adult sau de către un tutore, persoană care preia responsabilitatea a ceea ce face acel minor acolo”, a declarat pentru B1TV senatorul PNL Sebastian Grapă.

Liberalul afirmă că sunt baruri în Brașov care obțin profit din vânzarea alcoolului și tutunului minorilor care chiulesc de la școală.